Tolkebyrå

Et tolkebyrå formidler tolketjenester til personer eller bedrifter som har behov for å kunne kommunisere på tross av språkproblemer. Tolkebyråer henvender seg til kunder både i offentlig og privat sektor som ikke har egne rutiner for å formidle oppdrag til kvalifiserte tolker. Det er ikke noen konsesjonsordning/krav til tolkeformidlingsbyråer, og formidlingsbyråene formidler oppdrag også til personer uten tolkefaglige kvalifikasjoner.

I offentlig sektor er bruken av tolk regulert gjennom tolkeloven, som trådte i kraft 1. januar 2022. Loven stiller krav om bruk av kvalifiserte tolker når det er nødvendig for å ivareta rettssikkerhet og sikre forsvarlige tjenester. Tolkeloven har dermed indirekte betydning for hvordan tolkebyråer opererer, særlig ved formidling av oppdrag til offentlig sektor.

Den offentlige oversikten over kvalifiserte tolker (statsautoriserte tolker og tolker med tolkeutdanning) finnes i Nasjonalt tolkeregister.

Eksterne lenker
 Nasjonalt tolkeregister
 Lov om offentlige organers ansvar for bruk av tolk mv. (tolkeloven)
 Tolkeloven stiller krav – men har vi nok kvalifiserte tolker?

Kategori:Næringsliv
Kategori:Oversettelse